ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการประชุม และการดำเนินงานของคณะกรรมการคณะอนุกรรมการ และคณะทำงานพ.ศ. ๒๕๔๘[๑] โดยที่เป็นการสมควรออกระเบียบว่าด้วยการประชุมและการดำเนินงานของคณะกรรมการกองทุนหมู่บ้านและชุมชนเมืองแห่งชาติ รวมทั้งคณะอนุกรรมการและคณะทำงาน อาศัยอำนาจตามความในมาตรา ๑๙ (๙) และมาตรา ๓๑ วรรคสาม แห่งพระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ และโดยความเห็นชอบของคณะกรรมการกองทุนหมู่บ้านและชุมชนเมืองแห่งชาติจึงให้ออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการประชุม และการดำเนินงานของคณะกรรมการ คณะอนุกรรมการ และคณะทำงาน พ.ศ. ๒๕๔๘ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้สำนักงาน หมายความว่า สำนักงานกองทุนหมู่บ้านและชุมชนเมืองแห่งชาติคณะกรรมการ หมายความว่า คณะกรรมการกองทุนหมู่บ้านและชุมชนเมืองแห่งชาติประธานกรรมการ หมายความว่า ประธานกรรมการกองทุนหมู่บ้านและชุมชนเมืองแห่งชาติกรรมการ หมายความว่า กรรมการในคณะกรรมการกองทุนหมู่บ้านและชุมชนเมืองแห่งชาติคณะอนุกรรมการ หมายความว่า คณะอนุกรรมการที่แต่งตั้งโดยคณะกรรมการกองทุนหมู่บ้านและชุมชนเมืองแห่งชาติประธานอนุกรรมการ หมายความว่า ประธานอนุกรรมการในคณะอนุกรรมการที่คณะกรรมการกองทุนหมู่บ้านและชุมชนเมืองแห่งชาติแต่งตั้งอนุกรรมการ หมายความว่า อนุกรรมการในคณะอนุกรรมการที่คณะกรรมการกองทุนหมู่บ้านและชุมชนเมืองแห่งชาติแต่งตั้งคณะทำงาน หมายความว่า คณะทำงานที่แต่งตั้งโดยคณะอนุกรรมการขอมติโดยวิธีเวียน หมายความว่า วิธีเสนอญัตติเพื่อขอคำวินิจฉัยชี้ขาดจากกรรมการอนุกรรมการหรือคณะทำงานเป็นรายบุคคลโดยไม่ต้องประชุมข้อ ๔ การประชุมของคณะกรรมการ อนุกรรมการ และคณะทำงานต้องมีผู้เข้าประชุมไม่น้อยกว่ากึ่งหนึ่งของจำนวนคณะกรรมการคณะอนุกรรมการ และคณะทำงานทั้งหมด นับรวมทั้งประธานด้วยจึงจะเป็นองค์ประชุมในการประชุมถ้าประธานไม่อาจปฏิบัติหน้าที่ได้ หรือเมื่อตำแหน่งประธานว่างลง ให้รองประธานผู้มีอาวุโสตามลำดับเป็นประธานในที่ประชุมถ้าไม่มีรองประธานมาประชุมหรือไม่อาจปฏิบัติหน้าที่ได้ ให้ที่ประชุมเลือกกรรมการ อนุกรรมการหรือคณะทำงานคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือตามคะแนนเสียงข้างมาก ถ้าคะแนนเสียงเท่ากันให้ประธานที่ประชุมออกเสียงเพิ่มอีกเสียงหนึ่งเป็นเสียงชี้ขาดข้อ ๕ ถ้ากรณีจำเป็นเร่งด่วนอันจะต้องเสนอเพื่อการพิจารณาวินิจฉัยและเป็นเรื่องที่ไม่มีปัญหา แต่ไม่อาจเรียกประชุมได้ทันการ ซึ่งอาจเป็นเหตุให้เกิดความเสียหายแก่สำนักงานฯให้ผู้อำนวยการ กรณีคณะกรรมการและเลขานุการ คณะอนุกรรมการหรือคณะทำงานเสนอญัตติเป็นหนังสือขอมติโดยวิธีเวียนการเสนอญัตติเพื่อขอมติโดยวิธีเวียนจะกระทำได้เมื่อได้รับอนุมัติจากประธานกรรมการประธานอนุกรรมการ ประธานคณะทำงาน แล้วแต่กรณี ก่อนทุกเรื่อง ถ้าประธานไม่อยู่หรือไม่อาจปฏิบัติหน้าที่ได้ให้ขออนุมัติต่อกรรมการ อนุกรรมการ หรือคณะทำงานซึ่งคณะกรรมการ คณะอนุกรรมการ หรือคณะทำงานมีมติแต่งตั้งให้ทำการแทนประธานการขอมติโดยวิธีเวียนจะต้องมีเสียงพิจารณามากกว่ากึ่งหนึ่งของคณะกรรมการคณะอนุกรรมการ หรือคณะทำงานทั้งหมด การวินิจฉัยชี้ขาดญัตติดังกล่าวให้เป็นไปตามข้อ๔ วรรค ๓ โดยอนุโลมวิธีดำเนินการขอมติโดยวิธีเวียนให้เป็นไปตามระเบียบที่คณะกรรมการกำหนดข้อ ๖ ในกรณีที่มีเหตุผลและความจำเป็นนอกเหนือจากระเบียบนี้ให้เสนอคณะกรรมการพิจารณาเป็นคราว ๆ ไปประกาศ ณ วันที่ ๒๗ตุลาคม พ.ศ. ๒๕๔๘พินิจ จารุสมบัติรองนายกรัฐมนตรีทำหน้าที่ประธานกรรมการกองทุนหมู่บ้านและชุมชนเมืองแห่งชาติฐิติพงษ์/จัดทำ๑๐ พฤศจิกายน ๒๕๔๘สถาพร/ปรับปรุง๒๙ พฤศจิกายน ๒๕๔๙นฤดล/แก้ไข๑๖ ตุลาคม ๒๕๕๑จุฑามาศ/ปรับปรุง๖ ตุลาคม ๒๕๕๙[๑] ราชกิจจานุเบกษาเล่ม ๑๒๒/ตอนพิเศษ ๑๒๕ ง/หน้า ๑๗/๓ พฤศจิกายน ๒๕๔๘